Z A P I S N I K
s konstituirajuće sjednice Vijeća Mjesnog odbora Kozari Putevi, održane 30. lipnja 2025. u prostorijama Područnog ureda Peščenica, Zapoljska 1, soba 115, s početkom u
08.00 sati

Nazočni članovi Vijeća: 
Filip Knežević, Marijana Karlović, Ilija Čičak, Damir Tabaković, Mirko Vuksanović, Josipa Deronja, Jelosava Tunjić

Odsutni članovi:
· 

Ostali nazočni:
Mihaela Hrženjak, viša stručna suradnica za rad tijela mjesne samouprave Područnog odsjeka Centar II

Konstituirajuću sjednicu otvara Mihaela Hrženjak, viša stručna suradnica za rad tijela mjesne samouprave Područnog odsjeka Centar II, na osnovi odredbe članka 50. stavka 2. Odluke o izborima članova vijeća gradskih četvrti i članova vijeća mjesnih odbora.

Nakon intoniranja himne kojom se odala počast Domovini prelazi se na radni dio sjednice. 
Viša stručna suradnica obrazlaže kako je za konstituiranje Vijeća Mjesnog odbora Kozari Putevi potrebna nazočnost većine od ukupno 7 članova Vijeća. 

Evidentiranjem članova na ulazu u dvoranu utvrđeno je da je nazočno 7 članova te konstatira da su ispunjeni uvjeti za konstituiranje Vijeća Mjesnog odbora Kozari Putevi i otvara konstituirajuću sjednicu Vijeća.

	Za sjednicu Vijeća Mjesnog odbora Kozari Putevi predlaže

              			
	DNEVNI RED:
           
 	1.   Zaključak o osnivanju i izboru članova Mandatnog povjerenstva – donošenje zaključaka,
	2.   Zaključak o Izvješću Mandatnog povjerenstva o provedenim izborima za članove Vijeća Mjesnog odbora Kozari Putevi - donošenje zaključka,
	3.   Zaključak o izboru predsjednika Vijeća – donošenje zaključka, 
	4.   Zaključak o izboru potpredsjednika Vijeća – donošenje zaključka, 
            5.   Pitanja, prijedlozi i obavijesti.


Viša stručna suradnica predlaže da se članovi izjasne o prihvaćanju dnevnog reda. Nakon provedenog glasanja konstatira da je predloženi dnevni red prihvaćen jednoglasno.
U članku 50. stavku 3. Odluke o izborima članova vijeća gradskih četvrti i članova vijeća mjesnih odbora propisano da konstituirajućom sjednicom do izbora predsjednika vijeća predsjedava prvi izabrani član s kandidacijske liste koja je dobila najviše glasova.
Na temelju uvida u službene rezultate izbora članova Vijeća Mjesnog odbora Kozari Putevi konstatira se da je najviše glasova dobila kandidacijska lista: 

HRVATSKA DEMOKRATSKA ZAJEDNICA – HDZ; DOMOVINSKI POKRET – DP; HRVATSKA STRANKA UMIROVLJENIKA – HSU; HRVATSKA SELJAČKA STRANKA – HSS
	
te da je prvi izabrani član Vijeća na toj listi gospodin Filip Knežević koji će nastaviti predsjedati sjednicom Vijeća Mjesnog odbora. 
    
Vijeće nastavlja rad prema utvrđenom dnevnom redu pod predsjedanjem gospodina Filipa Kneževića koji pozdravlja sve nazočne. 


Prelazi se  na 1. točku dnevnoga reda.
Ad. 1.)  Zaključak o osnivanju i izboru članova Mandatnog povjerenstva – donošenje zaključaka

	Predsjedatelj, g. Filip Knežević obrazlaže da je radi nastavka daljnjeg rada, u skladu s odredbama članka 6. Poslovnika o radu Vijeća, potrebno osnovati  Mandatno povjerenstvo koje će izraditi izvješće o provedenim izborima za članove Vijeća Mjesnog odbora s prijedlogom za verifikaciju mandata članova.
Sukladno članku 6. Poslovnika o radu Mjesnog odbora Kozari Putevi, predsjedatelj za predsjednika Mandatnog povjerenstva predlaže Damira Tabakovića, a za članove Marijanu Karlović i Jelosavu Tunjić.

Članovima je uručen Prijedlog zaključka o osnivanju Mandatnog povjerenstva te se isti stavlja na glasanje.  

	Nakon provedenog glasanja konstatira se da Vijeće, bez rasprave,  jednoglasno donosi


Z A K LJ U Č A K
o osnivanju i izboru članova Mandatnog povjerenstva


	1. Osniva  se Mandatno povjerenstvo Vijeća Mjesnog odbora Kozari Putevi (u nastavku teksta: Vijeće).

2. Zadaće Mandatnog povjerenstva  su:
- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata članovima Vijeća i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;
- podnositi izvješća o tome da su ispunjeni uvjeti za prestanak, odnosno mirovanje mandata članu Vijeća u slučajevima utvrđenim zakonom, Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;
- podnositi izvješća o tome da su ispunjeni uvjeti za početak obnašanja dužnosti zamjenika člana Vijeća.

	3. U Mandatno povjerenstvo biraju se:
	za predsjednika: Damir Tabaković;
	za članove:        1. Marijana Karlović i
			   2. Jelosava Tunjić


Ad. 2.)  Zaključak o Izvješću Mandatnog povjerenstva o provedenim izborima za članove Vijeća Mjesnog odbora Kozari Putevi - donošenje zaključka

Predsjedatelj, Filip Knežević, poziva Mandatno povjerenstvo da pripremi Izvješće o provedenim izborima.
         
Nakon što je Mandatno povjerenstvo pripremilo Izvješće o provedenim izborima za članove Vijeća Mjesnog odbora Kozari Putevi s prijedlogom za verifikaciju mandata članovima Vijeća, isto je uručeno vijećnicima u pisanom obliku, a predsjednik Mandatnog povjerenstva, Damir Tabaković ga podnosi i usmeno. 
Predsjedatelj otvara raspravu o Izvješću Mandatnog povjerenstva. S obzirom da se nitko nije javio za raspravu, predsjedatelj predlaže donošenje Zaključka o primanju na znanje Izvješća Mandatnog povjerenstva o provedenim izborima i verifikaciji mandata članovima Vijeća.

	Nakon provedenog glasanja konstatira se da Vijeće, bez rasprave,  jednoglasno donosi 


                                                         Z A K LJ U Č A K
o Izvješću Mandatnog povjerenstva 

           1. Prima se na znanje Izvješće Mandatnog povjerenstva i verificiraju se mandati sljedećim članovima/ članicama Vijeća Mjesnog odbora Kozari Putevi:	

                                                                       
1. FILIP BRKIĆ	                  HRVATSKA DEMOKRATSKA ZAJEDNICA - HDZ
                                                     DOMOVINSKI POKRET - DP
                                                     HRVATSKA STRANKA UMIROVLJENIKA - HSU
                                                     HRVATSKA SELJAČKA STRANKA – HSS

2. MARIJANA KARLOVIĆ	      HRVATSKA DEMOKRATSKA ZAJEDNICA - HDZ
                                                     DOMOVINSKI POKRET - DP
                                                     HRVATSKA STRANKA UMIROVLJENIKA - HSU
                                                     HRVATSKA SELJAČKA STRANKA – HSS
	
3. ILIJA ČIČAK                          HRVATSKA DEMOKRATSKA ZAJEDNICA - HDZ
                                                     DOMOVINSKI POKRET - DP
                                                     HRVATSKA STRANKA UMIROVLJENIKA - HSU
                                                     HRVATSKA SELJAČKA STRANKA – HSS
	
4. DAMIR TABAKOVIĆ           BLOK UMIROVLJENIKA ZAJEDNO – BUZ
				      POLITIČKA STRANKA – PLAVI GRAD – Plavi grad

5. MIRKO VUKSANOVIĆ        BLOK UMIROVLJENIKA ZAJEDNO – BUZ
				      POLITIČKA STRANKA – PLAVI GRAD – Plavi grad

6. JOSIPA DERONJA                MOŽEMO! – POLITIČKA PLATFORMA – MOŽEMO!
				     SOCIJALDEMOKRATSKA PARTIJA HRVATSKE – SDP 

7. JELOSAVA TUNJIĆ	     NEZAVISNA LISTA TOMISLAVA JONJIĆA – JEDINO   
		                             HRVATSKA! 
				     NEZAVISNA LISTA TOMISLAVA JONJIĆA
				     DOM I NACIONALNO OKUPLJANJE – DOMINO
				     HRVATSKI SUVERENISTI
				     BLOK ZA HRVATSKU – BLOK

	2. Ovaj će zaključak biti objavljen na oglasnoj ploči u sjedištu Mjesnog odbora.


Polaganje prisege članova Vijeća

	 Predsjedatelj konstatira da su verifikacijom mandata izabrani članovi postali punopravni članovi Vijeća te ih poziva da  temeljem članka 8. Poslovnika o radu Vijeća Mjesnog odbora Kozari Putevi polože prisegu.
	Nakon što je pročitao tekst prisege, predsjedatelj poimence proziva članove Vijeća koji su nakon polaganja prisege istu potpisali i predali djelatnicima Gradskog ureda za mjesnu samoupravu. 
	Predsjedatelj je izabranim članovima Vijeća Mjesnog odbora, čiji su mandati verificirani, čestitao na izboru i zaželio puno uspjeha u radu.


Prelazi se na 3. točku dnevnog reda.
Ad. 3.)  Zaključak o izboru predsjednika Vijeća – donošenje zaključka

Predsjedatelj obrazlaže da, prema članku 14. Poslovnika o radu Vijeća, Vijeće ima predsjednika koji se bira javno većinom glasova svih članova Vijeća, osim ako Vijeće ne odluči drugačije.
Prema članku 15. Poslovnika o radu Vijeća prijedlog kandidata za predsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata.

	Konstatira da je podnesen jedan prijedlog.

Prijedlog kandidata za predsjednika Vijeća Mjesnog odbora podnijeli su članovi Vijeća:
Ilija Čičak, Marijana Karlović, Filip Knežević, Jelosava Tunjić

koji su za predsjednika Vijeća predložili Filipa Kneževića iz koalicije stranaka:
HRVATSKA DEMOKRATSKA ZAJEDNICA - HDZ
DOMOVINSKI POKRET – DP
HRVATSKA STRANKA UMIROVLJENIKA - HSU
HRVATSKA SELJAČKA STRANKA – HSS

	Predsjedatelj otvara raspravu o prijedlogu.

Nitko se nije javio za diskusiju pa predsjedatelj Vijeća stavlja na glasanje podnesen  prijedlog za izbor predsjednika Vijeća.

Budući da se predsjednik bira javnim glasovanjem, predsjedavajući moli da se dizanjem ruku izjasni o podnesenim prijedlozima za predsjednika Vijeća. 

	Predsjedavajući moli da se izjasne tko je za prijedlog da predsjednik Vijeća bude Filip Knežević, te konstatira da je za prijedlog glasovalo 4 glasa ZA, uz 0 glasa protiv i 3 suzdržanih.

	Nakon provedenog glasanja konstatira se da Vijeće, bez rasprave, s četiri glasa ZA, nula protiv i tri suzdržana donosi 


Z A K LJ U Č A K
o izboru predsjednika Vijeća Mjesnog odbora Kozari Putevi

	1. Za predsjednika Vijeća Mjesnog odbora Kozari Putevi izabran je Filip Knežević.

	2. Ovaj će zaključak biti objavljen na oglasnoj ploči u sjedištu Mjesnog odbora.


Predsjednik Vijeća, Filip Knežević, zahvaljuje na ukazanom povjerenju i nastavlja voditi sjednicu.

Prelazi se na 4. točku dnevnog reda 
Ad. 4.)  Zaključak o izboru potpredsjednika Vijeća – donošenje zaključka

Predsjednik Vijeća, Filip Knežević, obrazlaže da prema članku 14. Poslovnika o radu Vijeća, Vijeće ima potpredsjednika koji se bira javno većinom glasova svih članova Vijeća, osim ako Vijeće ne odluči drugačije.
            Prema članku 15. Poslovnika o radu Vijeća prijedlog kandidata za potpredsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata.

	Konstatira da je podnesen jedan prijedlog.

Prijedlog kandidata za potpredsjednika Vijeća Mjesnog odbora podnijeli su članovi Vijeća:
Filip Knežević, Ilija Čičak, Marijana Karlović, Jelosava Tunjić

koji su za predsjednicu Vijeća predložili Marijanu Karlović iz koalicije stranaka:
HRVATSKA DEMOKRATSKA ZAJEDNICA - HDZ
DOMOVINSKI POKRET – DP
HRVATSKA STRANKA UMIROVLJENIKA - HSU
HRVATSKA SELJAČKA STRANKA – HSS

	Predsjednik otvara raspravu o prijedlogu.

Nitko se nije javio za diskusiju pa predsjednik Vijeća stavlja na glasanje podnesen  prijedlog za izbor potpredsjednika Vijeća.

Budući da se potpredsjednik bira javnim glasovanjem, predsjednik moli da se dizanjem ruku izjasni o podnesenom prijedlogu za potpredsjednika Vijeća. 

	Predsjednik moli da se izjasne tko je za prijedlog da potpredsjednik Vijeća bude Marijana Karlović, te konstatira da je za prijedlog glasovalo 4 glasa ZA, uz 2 glasa protiv i 1 suzdržani.

	Nakon provedenog glasanja konstatira se da Vijeće, bez rasprave, s četiri glasa ZA, dva protiv i jedan suzdržani donosi 


Z A K LJ U Č A K
o izboru potpredsjednika Vijeća Mjesnog odbora Kozari Putevi


	1. Za potpredsjednicu Vijeća Mjesnog odbora Kozari Putevi izabrana je Marijana Karlović.

	2. Ovaj zaključak bit će objavljen na oglasnoj ploči u sjedištu Mjesnog odbora.

Predsjednik čestita izabranoj potpredsjednici. Potpredsjednica zahvaljuje članovima Vijeća.


Prelazi se na 5. točku dnevnog reda.
Ad. 5.)  Pitanja, prijedlozi i obavijesti

Predsjednik otvara raspravu. Obzirom da se nitko nije javio za riječ predsjednik prelazi na obavijesti te napominje kako će se prva radna sjednica održati tijekom srpnja, a poziv će vijećnici dobiti najmanje sedam dana prije. 

Na kraju sjednice predsjednik obavještava sve vijećnike o edukacijama koje organizira nadležni Gradski ured, a koje će se održati prema sljedećem rasporedu: 

· Kinodvorana, Studentski centar, Savska cesta 25 – 8.7. u 17h
· Kongresna dvorana, Velesajam, Avenija Dubrovnik 15 – 9.7. u 17h 

Ovime je dnevni red iscrpljen, te predsjednik u 09:00 sati zaključuje konstituirajuću sjednicu.


KLASA: 024-08/25-003/955
URBROJ: 251-13-11-5/006-25-2

Zagreb, 30. lipnja 2025.


Predsjednik
Vijeća Mjesnog odbora
Kozari Putevi

Danijela Jurenec

